text: Ny flygtningebolig vandt pris
  09 april 2016 kl. 09.05
  Lifeshelter fra Kolding fik to priser ved Danish Design Award 2016.
  Det ligner et telt, men er i virkeligheden en ny genhusningsløsning, der ifølge opfinderne, er en meget bedre bolig end telt.
  Lifeshelter, der bliver produceret og markedsført af Koldingfirmaet Real Relief, fik prisen i kategorien Daily Life. Prisen gik til de to designere Jakob Christensen og Claus Heding, der har udviklet den nye flygtningebolig.
  Den er ifølge designerne bedre isoleret og giver bedre mulighed for et privatliv.
  Også i kategorien People´s Choice fik Lifeshelter prisen. Begrundelsen var at opfindelsen skaber tryghed og giver flygtninge værdighed selvom der er i en kaotisk situation.
  